62021CO0569_INF
Определение на Съда (седми състав) от 17 ноември 2022 г. —PF (Максимална възрастова граница за назначаване на психолози в полицията)
(Дело C‑569/21)
„Преюдициално запитване — Член 99 от Процедурния правилник на Съда — Социална политика — Равно третиране в областта на заетостта и професиите — Член 21 от Хартата на основните права на Европейския съюз — Директива 2000/78/ЕО — Член 2, параграф 2, член 4, параграф 1 и член 6, параграф 1 — Забрана за дискриминация, основана на възраст — Национална правна уредба, с която се определя максимална възрастова граница от 30 години за назначаване на комисари технически лица психолози — Обосновки“
1.
Социална политика — Равно третиране в областта на заетостта и професиите — Директива 2000/78 — Приложно поле — Национална правна уредба, с която се определя максимална възрастова граница от 30 години за назначаване на комисари технически лица психолози — Включване
(член 3, параграф 1, буква а) от Директива 2000/78 на Съвета)
(вж. т. 45 и 46)
2.
Социална политика — Равно третиране в областта на заетостта и професиите — Директива 2000/78 — Забрана на дискриминация, основана на възраст — Национална правна уредба, с която се определя максимална възрастова граница от 30 години за назначаване на комисари технически лица психолози — Основно и определящо професията изискване за извършването на съответната дейност — Липса — Обосновки — Липса — Недопустимост
(член 21 от Хартата на основните права на Европейския съюз; член 1, член 2, параграф 2, член 4, параграф 1 и член 6, параграф 1 от Директива 2000/78 на Съвета)
(вж. т. 48, 49, 51, 54—56, 57, 59, 67—71 и диспозитива)
Диспозитив
Член 2, параграф 2, член 4, параграф 1 и член 6, параграф 1 от Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите във връзка с член 21 от Хартата на основните права на Европейския съюз трябва да се тълкуват в смисъл, че не допускат национална правна уредба, която предвижда определяне на максимална възрастова граница от 30 години за участие в конкурс за назначаване на психолози в полицията.